
	Mas’ul kafedra:
	Kompyuter lingvistikasi va raqamli texnologiyalar

	Fanni o‘qitishning maqsadi:
	Zamonaviy raqamli texnologiyalar jadal rivojlanayotgan hozirgi davrda talabalarga web-verstka, xususan, Bootstrap freymvorki asosida adaptiv va funksional veb-sahifalar yaratish bo‘yicha bilim va ko‘nikmalarni o‘rgatish ularning kasbiy kompetensiyalarini shakllantirishda muhim ahamiyatga ega. Mazkur fan noshirlik sohasi vakillarining axborot-kommunikatsiya texnologiyalaridan samarali foydalanish, elektron nashrlar, veb-jurnallar, multimedia kontenti va raqamli materiallarni zamonaviy dizayn talablari asosida loyihalash, tuzish va foydalanuvchiga qulay shaklda taqdim etish kabi ko‘nikmalarini rivojlantirishga xizmat qiladi. Ayniqsa, Bootstrap yordamida tezkor, moslashuvchan va vizual jihatdan jozibador sahifalar yaratish talabalarning dizayn madaniyatini oshirish, amaliy loyihalarda faol ishtirok etish hamda raqamli mahsulotlar ishlab chiqish jarayonida ishtirok etish salohiyatini mustahkamlaydi.

	Fanni o‘qitishdan kutilayotgan natija:
	[bookmark: _GoBack]Noshirlik yo‘nalishida tahsil olayotgan talabalar "Web sahifalar verstkasi" fanini o‘rganish jarayonida quyidagi nazariy bilim va amaliy ko‘nikmalarga ega bo‘lishlari kutiladi:
1. Bootstrap freymvorkining asosiy tushunchalarini egallash – konteynerlar, grid tizimi, tayyor komponentlar (tugmalar, modal oynalar, navigatsiya panellari, kartalar) bilan ishlash, ularni veb-sahifalarga integratsiya qilish bo‘yicha dastlabki bilimlarni amalda qo‘llay olish;
2. Adaptiv va interaktiv veb-sahifalar yaratish – HTML va CSS asosida Bootstrap yordamida foydalanuvchiga moslashuvchan interfeyslar ishlab chiqish, har xil ekran o‘lchamlarida to‘g‘ri ko‘rinishini ta'minlay olish;
3. Raqamli nashrlar uchun zamonaviy dizayn va funksional yechimlar ishlab chiqish – elektron jurnallar, veb-kitoblar, bloglar kabi nashr formatlari uchun sahifalarning tuzilmasini yaratish, Bootstrap komponentlari orqali mazmun va dizayn uyg‘unligini ta’minlash;
4. Muammoli dizayn vaziyatlarini tahlil qilish va ijodiy yechimlar taklif qilish – real loyiha misolida foydalanuvchi ehtiyojlarini hisobga olgan holda sahifa tuzilmasini ishlab chiqish, dizayn elementlarini joylashtirish va funksional tarzda uyg‘unlashtirish;
5. Foydalanuvchi tajribasini (UX) hisobga olgan holda dizayn yaratish – interfeys elementlarini to‘g‘ri joylashtirish, o‘quvchanlik, vizual muvozanat va navigatsiyaning qulayligini ta'minlash bo‘yicha bilim va ko‘nikmalarga ega bo‘lish;
6. Kasbiy faoliyatga tayyorgarlik ko‘rish – veb-tahririyatlar, internet-nashrlar va raqamli media loyihalarda ishlash uchun zarur bo‘lgan web-verstka asoslarini chuqur o‘zlashtirish hamda Bootstrap kabi zamonaviy vositalardan foydalanishni puxta egallash.



